《为罗甥寿其伯典仪君》
明代·卢龙云

几人方外得罗含，春酒如渑傍菊潭。修竹念年经兔苑，德星今夕聚狐南。

传家自美青云馆，招隐难忘白石庵。群从阶庭富兰玉，更容小阮共清酣。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。